Document ID: 32006D0232

ΑΠΌΦΑΣΗ ΤΟΥ ΣΥΜΒΟΥΛΊΟΥ
της 20ής Δεκεμβρίου 2005
σχετικά με τη σύναψη της συμφωνίας μεταξύ της Ευρωπαϊκής Κοινότητας και των Ηνωμένων Πολιτειών της Αμερικής για το εμπόριο οίνου
(2006/232/EK)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη Συνθήκη για την ίδρυση της Ευρωπαϊκής Κοινότητας, και ιδίως το άρθρο 133 σε συνδυασμό με το άρθρο 300, παράγραφος 2, πρώτο εδάφιο, πρώτη φράση,
την πρόταση της Επιτροπής,
Εκτιμώντας τα ακόλουθα:
(1)
Στις 23 Οκτωβρίου 2000, το Συμβούλιο εξουσιοδότησε την Επιτροπή να διαπραγματευθεί συμφωνία μεταξύ της Ευρωπαϊκής Κοινότητας και των Ηνωμένων Πολιτειών της Αμερικής για το εμπόριο οίνου.
(2)
Οι διαπραγματεύσεις ολοκληρώθηκαν και η συμφωνία μεταξύ της Ευρωπαϊκής Κοινότητας και των Ηνωμένων Πολιτειών της Αμερικής για το εμπόριο οίνου (στο εξής «συμφωνία») μονογραφήθηκε και από τα δύο Μέρη στις 14 Σεπτεμβρίου 2005. Η συμφωνία αποτελεί ένα πρώτο στάδιο και τα Μέρη θα πρέπει να αρχίσουν διαπραγματεύσεις εντός 90 ημερών από την ημερομηνία έναρξης ισχύος της συμφωνίας, με στόχο τη σύναψη μιας ή περισσοτέρων συμφωνιών που θα διευκολύνουν περαιτέρω το εμπόριο οίνου μεταξύ τους.
(3)
Ως εκ τούτου, η συμφωνία θα πρέπει να εγκριθεί.
(4)
Για τη διευκόλυνση της εφαρμογής και της ενδεχόμενης τροποποιήσεως των Παραρτημάτων της συμφωνίας, η Επιτροπή θα πρέπει να εξουσιοδοτηθεί να λαμβάνει τα αναγκαία μέτρα, σύμφωνα με τη διαδικασία που αναφέρεται στον κανονισμό (ΕΚ) αριθ. 1493/1999 του Συμβουλίου, της 17ης Μαΐου 1999, για την κοινή οργάνωση της αμπελοοινικής αγοράς (1),
ΑΠΟΦΑΣΙΖΕΙ:
Άρθρο 1
Η συμφωνία μεταξύ της Ευρωπαϊκής Κοινότητας και των Ηνωμένων Πολιτειών της Αμερικής για το εμπόριο οίνου (στο εξής «συμφωνία») εγκρίνεται εξ ονόματος της Κοινότητας.
Το κείμενο της συμφωνίας επισυνάπτεται στην παρούσα απόφαση.
Άρθρο 2
Ο Πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να υπογράψουν τη συμφωνία δεσμεύοντας την Κοινότητα.
Άρθρο 3
Για τους σκοπούς της εφαρμογής του άρθρου 5, παράγραφος 4, του άρθρου 7, παράγραφος 2, του άρθρου 8, παράγραφος 2, του άρθρου 9, παράγραφος 5, του άρθρου 11, παράγραφοι 5 και 6, του άρθρου 13, παράγραφος 1 και του άρθρου 14 της συμφωνίας, η Επιτροπή εξουσιοδοτείται να θεσπίσει, σύμφωνα με τη διαδικασία που αναφέρεται στο άρθρο 75, παράγραφος 2 του κανονισμού (ΕΚ) αριθ. 1493/1999, τα μέτρα που είναι αναγκαία για την εφαρμογή της συμφωνίας και την τροποποίηση των Παραρτημάτων, του πρωτοκόλλου και των προσαρτημάτων της.
Άρθρο 4
Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
Έγινε στις Βρυξέλλες, στις 20ής Δεκεμβρίου 2005.

Labels: 3
17
18
15